**A járóbeteg-ellátásra területileg illetékes szolgáltató**

* a beteg bejelentett lakóhelye vagy
* tartózkodási helye szerinti, illetve
* a háziorvosa beutalása esetén annak telephelye szerinti

járóbeteg-ellátásra kötelezett egészségügyi szolgáltató.

Jó tudni, hogy az egészségügyi ellátásra jogosult beteg ellátását nem tagadhatja meg a beutaló szerinti szolgáltató, valamint a beutalóhoz nem kötött szakellátások esetében a biztosított tekintetében ***területi ellátási kötelezettséggel*** rendelkező egészségügyi szolgáltató.

A járóbeteg-ellátást nyújtó egészségügyi szolgáltatók területi ellátási kötelezettségéről az [**ÁNTSZ honlapján**](https://www.antsz.hu/felso_menu/ugyintezes/hatosagi_nyilvantartas/eu_ig_nyilvantartasok/ellatasi_teruletek) érhető el tájékoztató.

A beteget kérésére be lehet utalni a beteg ellátására területileg (lakó/tartózkodási helye szerint) nem kötelezett intézménybe is, ha a választott intézmény – az erre feljogosított személy – a beutaló orvos vagy a beteg részére írásban nyilatkozott arról, hogy fogadja a beteget. Az érintett egészségügyi intézmény a beutaló orvos megkeresésére 48 órán belül írásban (postai vagy elektronikus úton) nyilatkozik arról, hogy fogadja-e a beteget. A fogadónyilatkozat egy példánya a betegnél marad.

A biztosított tekintetében területi ellátási kötelezettséggel nem rendelkező egészségügyi szolgáltató az ellátást – az egészségügyről szóló 1997. évi CLIV. törvény 77. §-ában meghatározott eset kivételével (SÜRGŐSSÉG) – megtagadhatja, ha a területi ellátási kötelezettségű feladatainak

**folyamatos ellátását a területen kívüli betegek fogadása veszélyeztetné**

és a feladat ellátására az egészségbiztosító által lekötött szabad kapacitással nem rendelkezik.

**Fontos, hogy a beteg a beutaló-köteles járóbeteg-szakellátást más finanszírozott egészségügyi szolgáltatónál nem veheti igénybe, csak annál a szolgáltatónál, ahova a beutalója szól.**

Amennyiben a biztosított a beutaló-köteles járóbeteg-szakellátást nem a beutalóban megnevezett egészségügyi szolgáltatónál szándékozik igénybe venni, úgy kell tekinteni, hogy a biztosított nem rendelkezik beutalóval.

A 217/1997.(XII.1.) Korm. rendelet 3A§ 1(c) pontja alapján a szakellátást nyújtó egészségügyi szolgáltató által foglalkoztatott személyt és a közeli hozzátartozóját, amennyiben úgy kívánja, a foglalkoztató egészségügyi szolgáltatóhoz kell beutalni.

Az uniós beteg abba az intézménybe is beutalható, amelyik ellátási területéhez a beutaló orvos egészségügyi szolgáltatójának telephelye (székhelye) szerinti település tartozik.

A Dr. Kolozs Gergely Kistérségi Egészségügyi Centrum területi ellátási kötelezettsége az ÁNTSZ határozata alapján (2011. október 12.).

|  |  |
| --- | --- |
| Szakma | Ellátási terület |
| általános belgyógyászat  általános sebészet  általános szülészet-nőgyógyászat  általános csecsemő-és gyermekgyógyászat  általános fül-orr-gégészet  általános bőr-és nemibetegellátás  általános neurológia  ortopédia  reumatológia-és fizikoterápia  pszichiátria | Apostag, Dunaegyháza, Dunavecse, Solt, Szalkszentmárton, Tass, Újsolt |
| általános traumatológia  általános szemészet  általános röntgendiagnosztika  ultrahang-diagnosztika | Apostag, Dunaegyháza, Dunavecse, Solt, Szalkszentmárton, Tass, Újsolt |
| általános laboratórium-diagnosztika  nem szakorvosi fizikoterápia  gyógytorna | Apostag, Dunaegyháza, Dunavecse, Solt, Szalkszentmárton, Tass, Újsolt |
| tüdőgyógyászat  tüdőgondozás | Apostag, Dunaegyháza, Dunavecse, Solt, Szalkszentmárton, Tass, Újsolt, Kunszentmiklós |